Nafarroako Parlamentuko Mahaiak, 2019ko urtarrilaren 8an egindako bilkuran, honako erabaki hau hartu zuen, besteak beste:

Nafarroako Foru Eraentza Berrezarri eta Hobetzeari buruzko Lege Organikoaren 19.1.a) artikuluak aitortzen dion legegintza-ekimena erabiliz, Nafarroako Gobernuak, 2018ko abenduaren 26an hartutako Erabakiaren bidez, Nafarroako Gobernuari eta Lehendakariari buruzko abenduaren 3ko 14/2004 Foru Legea aldatzen duen Foru Lege proiektua igorri dio Nafarroako Parlamentuari.

Hori horrela, Legebiltzarreko Erregelamenduko 127., 152.1 eta 153 artikuluetan ezarritakoarekin bat, Eledunen Batzarrari entzun ondoren, hona ERABAKIA:

**1.** Xedatzea Nafarroako Gobernuari eta Lehendakariari buruzko abenduaren 3ko 14/2004 Foru Legea aldatzen duen Foru Lege proiektua prozedura arruntari jarraituz izapidetu dadila, Erregelamenduko 152 eta 153. artikuluetan ezarritako berezitasunekin.

**2.** Lehendakaritzako, Funtzio Publikoko, Barneko eta Justiziako Batzordeari ematea proiektu horretaz irizpena emateko ahalmena.

**3.** Nafarroako Parlamentuko Aldizkari Ofizialean argitara dadin agintzea.

Proiektua argitaratzen denetik hilabete bateko epea irekiko da, **2019ko otsailaren 11ko eguerdiko hamabietan** bukatuko dena. Epe horretan, Erregelamenduko 128. artikuluan ezarritakoarekin bat, talde parlamentarioek, foru parlamentarien elkarteek eta foru parlamentariek zuzenketak aurkezten ahalko dizkiote proiektuari.

Iruñean, 2019ko urtarrilaren 8an

Lehendakaria: Ainhoa Aznárez Igarza

Foru Lege proiektua, Nafarroako Gobernuari eta Lehendakariari buruzko abenduaren 3ko 14/2004 Foru Legea aldatzen duena

ZIOEN AZALPENA

Abenduaren 3ko 14/2004 Foru Legearen xedea Nafarroako Gobernua eta lehendakaria, Nafarroako foru erakundeak eta haien legegintza ekimena eta araugintzarako ahalmena erregulatzea da, Nafarroako Foru Eraentza Berrezarri eta Hobetzeari buruzko abuztuaren 10eko 13/1982 Lege Organikoan ezarritakoarekin bat.

Foru lege honen azken tituluak –laugarrenak– Nafarroako Gobernuaren legegintzarako ekimena eta arauak emateko ahalmena erregulatzen ditu, eta xedapen orokorrak egiteko prozedurak arautzen ditu, lege mailakoak izan edo erregelamendu mailakoak izan.

Horrez gain, Administrazio Publikoen Administrazio Prozedura Erkideari buruzko urriaren 1eko 39/2015 Legeak, VI. tituluan, legegintzarako ekimena eta arauak emateko ahalmena erregulatzen ditu; erregulazio hori ez da oinarrizkoa autonomia erkidegoetako legegintza ekimenetarako, Konstituzio Auzitegiaren 2018ko maiatzaren 24ko epaiarekin bat.

Estatuko legegileak uste du bere eremuan arau xedapenak prestatzeko lana administrazio prozedura arautzen duen arauan erregulatu eta jaso behar dela, eta horixe bera adierazi du urriaren 1eko 39/2015 Legean. Ikuskera horrekin bat etorrita, komenigarritzat jo da Nafarroako Gobernuaren legegintza ekimenaren eta araugintzarako ahalmenaren izapideak ezartzen zituzten xedapenak berrantolatzea, eta Nafarroako Foru Komunitatearen esparruan administrazio prozeduraren berezitasunak ezartzen dituen foru arauaren barnean kokatu.

Gainera, gogorarazi behar da, urriaren 27ko 7/2010 Lege Organikoaren bidez, 21.bis artikulua gehitu zitzaiola Nafarroako Foru Eraentza Berrezarri eta Hobetzeari buruzko abuztuaren 10eko 13/1982 Lege Organikoari; artikulu berri horrek honako hau ezartzen du: “kasu berezi eta oso presakoetan, Nafarroako Gobernuak behin-behineko legezko xedapenak eman ahal izanen ditu, foru lege-dekretu forma hartuko dutenak”. Hala ere, nahiz eta aukera hori gure ordenamenduan sartu abenduaren 3ko 14/2004 Foru Legea onetsi ondoren, oraindik garatu gabe zegoen legegintzaren aldetik.

Horregatik guztiagatik, gomendatzen da abenduaren 3ko 14/2004 Foru Legea aldatzea, honako helburu hauei begira: lehenik eta behin, foru lege-dekretuen onespena eta Gobernuari eta kontseilariei erregelamendu eskumenak esleitzea arautzen dituen esparru juridikoa garatzea; bigarrenez, eta Nafarroako Gobernuaren araugintzarako ahalmena gauzatzeari dagokionez, aldaketa beharrezkoa da, gobernu hori arautzen duen arauan bakarrik ager daitezen arau eskumenen esleipena eta xedapen bakoitzaren eta haien benetako esparruaren definizioa.

Azkenik, bigarren artikuluaren bidez, hizkera ez-inklusiboa zuzenduko da Nafarroako Gobernuari eta Lehendakariari buruzko abenduaren 3ko 14/2004 Foru Legearen testuan.

**Lehenengo artikulua.**

Nafarroako Gobernuari eta Lehendakariari buruzko abenduaren 3ko 14/2004 Foru Legearen agindu hauek, IV. tituluan aipatzen direnak, aldatu, eta honela idatzita geldituko dira:

“IV. TITULUA. Nafarroako Gobernuren legegintzarako ekimena eta arauak emateko ahalmena

51. artikulua. Legegintzarako ekimena.

1. Nafarroako Gobernuak legegintzarako ekimena, Nafarroako Foru Eraentza Berrezarri eta Hobetzeari buruzko abuztuaren 10eko 13/1982 Lege Organikoaren 19. artikuluan aurreikusia, honela garatzen du: foru lege proiektuak eginez, onetsiz eta, gero, Nafarroako Parlamentura igorriz.

2. Nafarroako Gobernuari dagokio foru lege proiektuak onestea, kontseilari eskudunak edo eskudunek proposaturik.

3. Foru lege proiektua behin onetsita, Nafarroako Gobernuak Nafarroako Parlamentura bidaliko du erantsitako dokumentazioarekin eta hari buruzko erabakia hartzeko beharrezkoak diren aurrekariekin batera.

52. artikulua. Legegintzako foru dekretuak.

1. Nafarroako Foru Eraentza Berrezarri eta Hobetzeari buruzko abuztuaren 10eko 13/1982 Lege Organikoaren 21. artikuluan aurreikusitako kasuan, Nafarroako Gobernuak foru lege mailako arauak eman ditzake, “legegintzako foru dekretu” izena hartuko dutenak.

2. Nafarroako Gobernuari dagokio legegintzako foru dekretuak onestea, kontseilari eskudunak edo eskudunek proposaturik.

3. Legegintzarako eskuordetzaz baliatu orduko, Nafarroako Gobernuak Nafarroako Parlamentuari behar den jakinarazpena bidaliko dio, zeinean horretarako testu artikuluduna edo bategina egonen baita.

53. artikulua. Tributu-harmonizaziorako legegintzako foru dekretuak.

1. Nafarroako Gobernuak, Nafarroako Parlamentuak eskuordeturik, foru lege mailako arauak eman ditzake tributuei buruzko foru legeak aldatzeko, baldin eta tributu-araubide erkidearen aldaketa batek behartzen badu, Hitzarmen Ekonomikoan ezarritakoarekin bat, Estatuan indarra duten arau funtsezko eta formazko berberak aplika daitezen Foru Komunitatean.

Estatuko tributu-aldaketak argitaratuz gero, foru lege honek emantzat joko da legegintzarako eskuordetza.

2. Nafarroako Gobernuaren xedapenei, aipatu legegintzarako eskuordetzaren ondorio direnean, “tributu-harmonizaziorako legegintzako foru dekretu” izena emanen zaie.

3. Xedapen horiek Estatuko tributu-aldaketa argitaratu eta bi hilabeteko epean eman eta argitaratu beharko dira.

4. Tributu-harmonizaziorako legegintzako foru dekretuek atzerako eragina izan dezakete, haien indarraldia eta harmonizatu beharreko araubide erkideko arauen indarraldia, horrela, bat etor daitezen.

5. Tributu-harmonizaziorako legegintzako foru dekretuak Nafarroako Parlamentura igorriko dira onetsi eta hamar eguneko epean, behar den parlamentu-kontrola izan dezaten. Hori ez da eragozpen izanen, hala ere, foru dekretu horiek ofizialki argitaratu eta indarra hartzeko.

54. artikulua. Foru lege-dekretuak.

1. Nafarroako foru eraentza berrezarri eta hobetzeari buruzko abuztuaren 10eko 13/1982 Lege Organikoaren 21.bis artikuluan aurreikusitako kasuan, Nafarroako Gobernuak foru lege mailako arauak eman ditzake, “foru lege-dekretu” izena hartuko dutenak.

2. Nafarroako Gobernuari dagokio foru lege-dekretuak onestea, kontseilari eskudunak edo eskudunek proposaturik, eta horiek onetsi ondoren Nafarroako Parlamentuari igorriko zaizkio baliozkotze aldera.

3. Foru lege-dekretuak indarrik gabe utziko dira baldin eta horiek aldarrikatu eta biharamunetik hasita 30 eguneko epe luzaezinean Nafarroako Parlamentuak ez baditu espresuki baliozkotu. Horretarako, aurretik foru lege-dekretuak eztabaidatu eta osorik bozkatuko dira. Idatz-zati honetan ezarritako epean, Parlamentuak foru lege-dekretuak foru lege proiektu gisa tramitatu ahal izanen ditu, presako prozeduraren bidez.

55. artikulua. Erregelamendu-ahalmena.

1. Gobernua, eta Nafarroako Gobernuko lehendakaria eta kontseilariak dira erregelamendu-ahalmenaren titularrak.

2. Nafarroako Gobernuaren izaera orokorreko xedapenek edo erregelamenduek foru dekretuaren forma hartuko dute; lehendakariarenek lehendakariaren foru dekretuarena, eta kontseilarienenek foru aginduarena.

3. Nafarroako Gobernuari edo departamentu bakoitzeko titularrari erregelamenduzko garapenerako gaikuntzak ematen ahalko zaizkio foru lege bidez.

56. artikulua. Araugintzaren hierarkia eta lege-erreserba.

1. Arauzko xedapenak hierarkia honi lotuta daude:

a) Nafarroako Gobernuak edo lehendakariak onetsitako foru dekretuak.

b) Kontseilarien foru aginduak.

2. Erregelamenduek ezin diete kontra egin Espainiako Konstituzioari, Nafarroako Foru Eraentza Berrezarri eta Hobetzeari buruzko abuztuaren 10eko 13/1982 Lege Organikoari, gainerako legeei edo goragoko mailako xedapen orokorrei.

3. Erregelamenduek ezin dute erregulatu hierarkian goragoko arauek bere dituzten gaiak.

4. Ez dute indarrik izanen artikulu honetako aurreko idatz-zatietan ezarritakoa betetzen ez duten erregelamenduek.

57. artikulua. Arauen publizitatea.

Foru lege mailako arauak eta erregelamenduak Nafarroako Aldizkari Ofizialean argitaratu beharko dira indarra har dezaten eta ondorio juridikoak izan ditzaten.

58. artikulutik 63. artikulura artekoak edukirik gabe geldituko dira”.

**Bigarren artikulua.**

Nafarroako Gobernuari eta Lehendakariari buruzko abenduaren 3ko 14/2004 Foru Legean aipatutako karguei buruzko hitzak eta adierazpenak, bai tituluan bai hitzaurrean, artikuluen testuan eta amaierako xedapenetan aldatu, eta honela idatzita geldituko dira (Nafarroako Foru Eraentza Berrezarri eta Hobetzeari buruzko Lege Organikoaren 30. artikuluko 1. eta 2. idatz-zatietan ezarritakoari dagokionez hitzaurre horretan aipatzen dena izan ezik):

Gaztelaniaz honako hauek aipatzen diren tokian, ondoan adierazitakoak esan beharko dira: “la denominación de “Decretos Forales del Presidente” esamoldearen ordez, “la denominación de “Decretos Forales de la Presidenta” o “Decretos Forales del Presidente”; “su Presidente” esamoldearen ordez, “su Presidenta o Presidente”; “El Presidente” esamoldearen ordez, “La Presidenta o Presidente”; “el Presidente” esamoldearen ordez, “la Presidenta o Presidente”; “del Presidente” esamoldearen ordez, “de la Presidenta o Presidente”; “al Presidente”esamoldearen ordez, “a la Presidenta o Presidente”; “del nuevo Presidente” esamoldearen ordez, “de la nueva Presidenta o Presidente”; “los Presidentes” esamoldearen ordez, “las Presidentas o Presidentes”; eta “el Presidente electo” esamoldearen ordez, “la Presidenta electa o el Presidente electo”.

Eta berdin jokatuko da honako hauekin: “uno o varios Vicepresidentes” esamoldearen ordez, “una o uno, o varias Vicepresidentas o Vicepresidentes”; “uno o varios vicepresidentes” esamoldearen ordez, “una o uno, o varias vicepresidentas o vicepresidentes”; “de entre ellos al Vicepresidente o Vicepresidentes” esamoldearen ordez, “de entre ellas o ellos a la Vicepresidenta o Vicepresidente, o Vicepresidentas o Vicepresidentes”; “al Vicepresidente o Vicepresidentes” esamoldearen ordez, “a la Vicepresidenta o Vicepresidente, o Vicepresidentas o Vicepresidentes”; “los Vicepresidentes” esamoldearen ordez, “las Vicepresidentas o Vicepresidentes”; “el Vicepresidente o los Vicepresidentes” esamoldearen ordez, “la Vicepresidenta o Vicepresidente, o las Vicepresidentas o Vicepresidentes”; “el Vicepresidente o Vicepresidentes” esamoldearen ordez, “la Vicepresidenta o el Vicepresidente, o Vicepresidentas o Vicepresidentes”; “como Vicepresidente o Vicepresidentes” esamoldearen ordez, “como Vicepresidenta o Vicepresidente, o Vicepresidentas o Vicepresidentes”; eta “del Vicepresidente o Vicepresidentes” esamoldearen ordez, “de la Vicepresidenta o Vicepresidente, o Vicepresidentas o Vicepresidentes”.

Ildo berari jarraikiz, “denominada Oficina del Portavoz del Gobierno de Navarra” esamoldearen ordez, “denominada Oficina de la Portavoz del Gobierno de Navarra u Oficina del Portavoz del Gobierno de Navarra” esanen da; “del Portavoz” esamoldearen ordez, “de la Portavoz o el Portavoz”; “el Portavoz” esamoldearen ordez, “la Portavoz o el Portavoz”; “al Portavoz” esamoldearen ordez, “a la Portavoz o al Portavoz”; eta “un Portavoz” esamoldearen ordez, “una o un Portavoz”.

Eta honako hauekin berdin: “el Consejero Secretario” esamoldearen ordez, “la Consejera Secretaria o el Consejero Secretario”; “del Consejero Secretario” esamoldearen ordez, “de la Consejera Secretaria o Consejero Secretario”; eta “será Consejero Secretario” esamoldearen ordez, “será Consejera Secretaria o Consejero Secretario”.

Halaber, “a uno o varios de los Consejeros” esamoldearen ordez, “a una o a uno, o a varias o varios de las Consejeras o Consejeros”; “todos los Consejeros interesados” esamoldearen ordez, “todas las Consejeras y Consejeros interesadas o interesados”; “un Consejero” esamoldearen ordez, “una Consejera o Consejero”; “Los Consejeros” esamoldearen ordez, “Las Consejeras o Consejeros”; “los Consejeros” esamoldearen ordez, “las Consejeras o Consejeros”; “sobre Consejeros” esamoldearen ordez, “sobre Consejeras o Consejeros”; “como Consejeros” esamoldearen ordez, “como Consejeras o Consejeros”; “el Consejero” esamoldearen ordez, “la Consejera o Consejero”; “al Consejero” esamoldearen ordez, “a la Consejera o Consejero”; “de Consejeros” esamoldearen ordez, “de Consejeras y Consejeros”; “ser Consejero” esamoldearen ordez, “ser Consejera o Consejero”; “de Consejero” esamoldearen ordez, “de Consejera o Consejero”; “del Consejero” esamoldearen ordez, “de la Consejera o Consejero”; “otros Consejeros” esamoldearen ordez, “otras Consejeras o Consejeros”; “otro Consejero” esamoldearen ordez, “otra Consejera o Consejero”; “un nuevo Consejero” esamoldearen ordez, “una nueva Consejera o Consejero”; eta “y Consejeros” esamoldearen ordez, “y Consejeras o Consejeros”.

Honako esamolde hauekin berdin jokatuko da: “de Director General” esamoldearen ordez, “de Directora General o Director General”; “Directores Generales” esamoldearen ordez, “Directoras Generales o Directores Generales”; “los Secretarios Generales Técnicos” esamoldearen ordez, “las personas titulares de las Secretarías Generales Técnicas”; eta “que sea Secretario” esamoldearen ordez, “que sea Secretaria o Secretario”.

Azkenik, honako hauek ere erabiliko dira: “los miembros” esamoldearen ordez, “las y los miembros”; “le sustituya” esamoldearen ordez, “la o le sustituya”; “todos sus miembros” esamoldearen ordez, “todas y todos sus miembros”; “tanto ellos” esamoldearen ordez, “tanto ellas y ellos”; “del titular” esamoldearen ordez, “de la o del titular”; “aquél será sustituido” esamoldearen ordez, “dicha persona será sustituida”; “de este último” esamoldearen ordez, “de esta o este último”; “el de más edad” esamoldearen ordez, “la o el de más edad”; “el de menor edad” esamoldearen ordez, “la o el de menor edad”; “estará sujeto” esamoldearen ordez, “estará sujeta o sujeto”; “serán nombrados y cesados” esamoldearen ordez, “se nombrarán y cesarán”; “éste será suplido por uno” esamoldearen ordez, “se suplirá por una o uno”; “por el más antiguo” esamoldearen ordez, “por la o el más antiguo”; “lo imposibilite” esamoldearen ordez, “la o lo imposibilite”; “ firmados por el mismo” esamoldearen ordez, “firmados por la misma o el mismo”; “suplirán a aquel” esamoldearen ordez, “suplirán a aquella o a aquél”; “los Titulares” esamoldearen ordez, “las y los Titulares”; “por él propuestos” esamoldearen ordez, “por ella o por él propuestos”; “ser suplidos” esamoldearen ordez, “ser suplidas o suplidos”; “alto” esamoldearen ordez, “alta o alto”; “la designación de los mismos” esamoldearen ordez, “su designación”; “será nombrado” esamoldearen ordez, “será nombrada o nombrado”; “el cual podrá autorizar” esamoldearen ordez, “quien podrá autorizar”; “serán nombrados y cesados” esamoldearen ordez, “se nombrarán y cesarán”; “más antiguo” esamoldearen ordez, “de mayor antigüedad”; eta, amaitzeko, “Parlamentario” esamoldearen ordez, “Parlamentaria o Parlamentario”.

**Azken xedapen bakarra.** Indarra hartzea.

Foru lege honek Nafarroako Aldizkari Ofizialean argitaratu eta biharamunean hartuko du indarra.